Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: követelmények kiadásáról szóló 64/1994. (XII. 15.) FM rendelet mellékletében, továbbá az 5/2006.
Paragraph Index: 90

4. Információs lap Az Információs lap a kompetenciák elsajátításához szükséges ismereteket, információkat tartalmaz világos, a tanulók szövegértési szintjéhez igazodó megfogalmazásban. Nem tartalmazza a tanulói tevékenységek leírását, az ismeretek, információk megszerzésének módját. Azt a célt szolgálja, hogy a tanulók a nehezen hozzáférhető vagy több helyről beszerezhető információkat könnyebben, egy helyről érjék el. Nem kötelező azonban, hogy a kompetenciák elsajátításához szükséges ismereteket és információkat a tanulók kizárólag az Információs lap segítségével szerezzék meg. Az információs lapok száma és terjedelme tetszőleges. Az Információs lapon fel kell tüntetni, hogy melyik Tanulói projektleírás melyik Tanulói tevékenységet segítő tanácsához kapcsolódik. Az Információs lap nem kötelező része a Moduláris projekt alapú tanulási útmutatónak.

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes